**Ευκτική ενεστώτα, μέλλοντα και αορίστου ενεργητικής φωνής**

|  |
| --- |
| Οι τύποι ***πράττοιεν*** και ***συμβαίνοι*** του κειμένου της Ενότητας είναι τύποι ευκτικής ενεστώτα ενεργητικής φωνής. |

**α. Σχηματισμός και κλίση ευκτικής ενεστώτα, μέλλοντα και αορίστου βαρύτονων ρημάτων ε.φ.**

Η ευκτική του ενεστώτα και του μέλλοντα έχει ως χαρακτηριστικό γνώρισμα τη δίφθογγο *-οι-*. Ο μέλλοντας έχει τις ίδιες καταλήξεις με τον ενεστώτα με την προσθήκη του χαρακτηριστικού *-σ-* πριν από αυτές.

Ο αόριστος διαφοροποιείται από τον μέλλοντα ως προς τη χαρακτηριστική δίφθογγο, που είναι *-αι-*αντί για *-οι-*.

* **Με βάση αυτές τις παρατηρήσεις να συμπληρώσετε και να τονίσετε τους τύπους που λείπουν από τους πίνακες:**

|  |  |  |  |  |
| --- | --- | --- | --- | --- |
| **ΕυκτικήΕνεστώτα***πιστεύ****-οιμι****πιστεύ****-οις****πιστεύ****-οι****πιστεύ****-οιμεν****πιστεύ****-οιτε****πιστεύ****-οιεν*** | βέλος | **ΕυκτικήΜέλλοντα***πιστευ****-σ-……****πιστευ****-σ-……****πιστευ****-σ-……****πιστευ****-σ-……****πιστευ****-σ-……****πιστευ****-σ-……*** | βέλος | **ΕυκτικήΑορίστου***πιστευ-…-……πιστευ-…-……πιστευ-…-……πιστευ-…-……πιστευ-…-……πιστευ-…-……* |

**Παρατηρήσεις**

1. Οι δίφθογγοι *-οι-*και *-αι-* στις καταλήξεις της ευκτικής είναι πάντοτε μακρόχρονες.
2. Η ευκτική αορίστου, όπως και η υποτακτική, δεν παίρνει αύξηση.
3. Για τον σχηματισμό και την κλίση της ευκτικής μέλλοντα και αορίστου ενεργητικής φωνής των αφωνόληκτων ρημάτων χρησιμοποιούμε τις ίδιες καταλήξεις, αλλά το θέμα των ρημάτων αυτών μεταβάλλεται, όπως και στην οριστική των χρόνων αυτών. π.χ.: πράττω → πράξοιμι - πράξαιμι, βλάπτω → βλάψοιμι - βλάψαιμι, σῴζω → σώσοιμι - σώσαιμι.

**β. Σημασίες και χρήσεις της ευκτικής**

Σε **κύριες προτάσεις** η ευκτική μπορεί να εκφράζει:

* **ευχή** (ευχετική ευκτική). Μεταφράζεται: «μακάρι να…». Συνήθως προηγούνται τα μόρια *εἴθε*, *ὡς*, *εἰ γὰρ* για έμφαση.
π.χ.*Εἴθε σὺ φίλος ἡμῖν γένοιο*. (= Μακάρι να γινόσουν φίλος μας!)
* το **δυνατό** στο παρόν ή στο μέλλον (δυνητική ευκτική). Συνοδεύεται από το δυνητικό *ἂν* και μεταφράζεται: «θα ήταν δυνατόν να…», «θα μπορούσα να…».
π.χ. *Ἔχοις ἂν με διδάξαι τί ἐστι νόμος;* (= Θα ήταν δυνατόν / Θα μπορούσες να με διδάξεις τι είναι νόμος;)
*Πολλὰς ἂν εὕροις μηχανάς.* (= Θα ήταν δυνατόν / Θα μπορούσεςνα βρεις πολλά τεχνάσματα.)

Σε **δευτερεύουσες προτάσεις** η ευκτική μπορεί να είναι:

* ευκτική του **πλαγίου λόγου**, η οποία συνήθως αντικαθιστά άλλες εγκλίσεις, όταν στον πλάγιο λόγο η δευτερεύουσα πρόταση εξαρτάται από ρήμα ιστορικού χρόνου.
π.χ. *Ἐγίγνωσκε ὅτι σὺ λέγοις τἀληθῆ.*
* **επαναληπτική** ευκτική, που δηλώνει επανάληψη και μεταφράζεται: «κάθε φορά που… » (κυρίως σε υποθετικές, χρονικές και αναφορικές προτάσεις).
π.χ. *Τῶν ἐχθρῶν εἴ τινα λάβοιεν, ἀπέκτεινον.* (= Όποτε / Κάθε φορά που έπιαναν κάποιον από τους εχθρούς,τον εκτελούσαν.)
* **δυνητική** ευκτική, που εκφράζει, όπως και στις κύριες προτάσεις, το δυνατό στο παρόν ή στο μέλλον.
π.χ. *Νῆες ὑμῖν πάρεισιν, ὥστε ἐξαίφνης ἂν ἐπιπέσοιτε.* (= Έχετε πλοία, και θα ήταν δυνατόν / θα μπορούσατε αιφνιδιαστικά να κάνετε επίθεση.)

1. **Να τονίσετε και να αναγνωρίσετε γραμματικά τους εξής ρηματικούς τύπους ευκτικής:** *λατρευοι, σαλευοις, παιδευοι, ἀλλαξαι, ἐξοργισαις, ἐκπληξαις, καλυψαι.*
2. **Να μεταφέρετε τα παρακάτω ρήματα στο πρόσωπο της ευκτικής ενεστώτα, μέλλοντα και αορίστου που ζητείται:**

|  |  |  |  |
| --- | --- | --- | --- |
|   | **Ενεστώτας** | **Μέλλοντας** | **Αόριστος** |
| *οὗτος* | (κινδυνεύω) |   |   |   |
| (βουλεύω) |   |   |   |
| *ἡμεῖς* | (γράφω) |   |   |   |
| (τοξεύω) |   |   |   |

1. **Να συμπληρώσετε τους τύπους ευκτικής των χρόνων που λείπουν διατηρώντας το πρόσωπο του τύπου που δίνεται:**

|  |  |  |
| --- | --- | --- |
| **Ενεστώτας** | **Μέλλοντας** | **Αόριστος** |
| *πράττοις* |   |   |
|   | *κελεύσοιτε* |   |
|   | *συμβουλεύσοιεν* |   |
|   |   | *φυλάξαιμεν* |

1. **Να μετατρέψετε τις παρακάτω ευκτικές ενεστώτα σε ευκτικές αορίστου στον ίδιο αριθμό και στο ίδιο πρόσωπο:**
*οὗτος λατρεύοι \_\_\_\_\_\_\_\_\_\_\_, οὗτοι ἱκετεύοιεν \_\_\_\_\_\_\_\_\_\_\_, σὺ ἑρμηνεύοις \_\_\_\_\_\_\_\_\_\_\_, ἡμεῖς τάττοιμεν \_\_\_\_\_\_\_\_\_\_\_, ὑμεῖς θεραπεύοιτε \_\_\_\_\_\_\_\_\_\_\_.*
2. **Να μεταφράσετε τις φράσεις:**α. λύομεν τὸν γρίφον, β. λύωμεν τὸν γρίφον, γ. λύοιμεν τὸν γρίφον.
3. **Να βρείτε το ρήμα των προτάσεων και να γράψετε στην παρένθεση τους τύπους ευκτικής του ίδιου χρόνου και αριθμού:**
α. *Σωκράτης δὲ διαίτῃ τὴν ψυχὴν ἐπαίδευσε (\_\_\_\_\_\_\_\_\_\_\_\_\_\_\_\_).*
β. *Ἀγησίλαος βασιλέως ἀγαθοῦ τοῦτο ἔργον ἐνόμισε, τὸ τοὺς ἀρχομένους ὡς πλεῖστα ἀγαθὰ ποιεῖν (\_\_\_\_\_\_\_\_\_\_\_\_\_\_\_\_).*
γ. *Ὁ πατήρ ἡμῖν πράττειν τὰ δέοντα συνεβούλευσεν (\_\_\_\_\_\_\_\_\_\_\_\_\_\_\_\_).*